钦定古今图书集成/明伦汇编/官常典/第061卷 > 广陵侯元寿
## 钦定古今图书集成/明伦汇编/官常典/第061卷 > 广陵侯元寿

按《后汉书广陵思王传》：“十四年，封思王荆子元寿为
广陵侯，服王玺绶，食荆故国六县，又封元寿弟三人
为乡侯。明年，帝东巡狩，征元寿兄弟会东平宫，班赐
御服器物，又取皇子舆马，悉以与之。建初七年，肃宗
诏元寿兄弟与诸王俱朝京师。元寿卒，子商嗣。商卒，
子条嗣，传国于后。”